armvectores/hy_wikipedia_2023 huggingface dataset:
Վեիկե-Ռակե (գյուղ, Ռաննու շրջան)

Անվան այլ կիրառումների համար տե՛ս՝ Վեիկե-ՌակեՎեիկե-Ռակե (էստ․՝ Väike-Rakke), գյուղ Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղում բնակվում էր 99 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալաքչի

Ալաքչի, գյուղ Ելիզավետպոլի նահանգի Զանգեզուրի գավառում։
1907 թ.-ին ուներ 160 բնակիչ։
Բնակիչների հիմնական զբաղմունքը անասնապահությունն ու գյուղատնտեսությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Պապիս Սիսե

Պապիս Դեմբա Սիսսե (ֆր.՝ Papiss Demba Cissé, հունիսի 3, 1985, Դակար, Սենեգալ), սենեգալացի ֆուտբոլիստ։ Անգլիական «Նյուքասլ Յունայթեդ»-ի և Սենեգալի ազգային հավաքականի հարձակվող։


== Կարիերա ==


=== Ակումբային կարիերա ===
Պապիս Սիսեն իր ֆուտբոլային կարիերան սկսել է Սենեգալական «Դուան» ակումբում։ 2005 թվականին տեղափոխվեց ֆրանսիական «Մեց»։ Դեբյուտը եղել է Ֆրանսիայի առաջնությունում՝ ՊՍԺ-ի դեմ խաղում։ 2004-2005 թվականներին հանդես է եկել «Մեց Բ»-ում, մրցաշրջանում խփեց 12 գոլ։
2005 թվականի վերջում նա արդեն հանդես չէր գալիս «Մեց»-ի հիմնական թիմում, այլ վարձավճարով տեղափոխվել էր «Շերբուր»։ 2007-2008 թվականներին նա շարունակեց իր վարձավճարով կարիերան և տեղափոխվեց «Շատորու»։ 2009-2012 թվականներին հանդես է եկել գերմանական «Ֆրայբուրգ»-ում։ 2012 թվականի հունվարին նա 5,5 տարվա պայմանգաիր է կնքել Անգլիայի Պրեմիեր Լիգայի «Նյուքասլ Յունայթեդ»-ի հետ։ Ակումբում դեբյուտը եղել է փետրվարի 5-ին, որտեղ Նյուքասլը եղել է տան տիրոժ կարգավիճակով, ընդդեմ «Աստոն Վիլլա»-ի, իր նոր թիմում նա խփեց առաջին գնդակը և հաղթեց Նյուքասլը 2։1 հաշվով]].։


=== Կարիերան հավաքականում ===
Սենեգալի հավաքականի կազմում նա սկսել է խաղալ 2009 թվականից։ 2010 թվականի հոկտեմբերի 19-ին, Աֆրիկայի գավաթի խաղարկությունում, նա դարձավ հեթ-տրիկի հեղինակ Մավրիկիոսի դեմ խաղում։


== Վիճակագրությունը հավաքականում ==
Արդյունք։ 36 խաղ / 17 գոլ; 15 հաղթանակ, 10 ոչ-ոքի, 11 պարտություն.


== Ձեռքբերումներ ==
2007/08 թվականի Ֆրանսիայի 2-րդ լիգայի հաղթող
EFFIFU-ի վարկածով Գերմանիայի առաջնության ամենաարդյունավետ խաղացող 2010/11


== Ծանոթագրություններ ==


== Արտաքին հղումներ ==
Պրոֆիլը Նյուքասլ Յունայթեդի կայքում Archived 2012-10-15 at the Wayback Machine.
Պրոֆիլը footballdatabase.eu կայքում
Պրոֆիլը lfp.fr կայքում Archived 2015-01-28 at the Wayback Machine.
Թեթրածղարո

Թեթրածղարո (վրաց.՝ თეთრაწყარო), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Խարագաուլից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 333 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Գյոլլիկ

Գյոլլիկ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Անժելա Երիբեկյան

Անժելա Արամի Երիբեկյան (1922, Ախալցխա, Ախալցխայի գավառ, Թիֆլիսի նահանգ - դեկտեմբերի 29, 1947(1947-12-29)), հայ բժիշկ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Ծնվել է ծառայողի ընտանիքում։ 1939 թվականին ավարտվել է Շահումյան գյուղի (Վրաստան) միջնակարգ դպրոցը և նույն թվականին ընդունվել Երևանի բժշկական ինստիտուտը։ 1943 թվականին ավարտել է ինստիտուտը և մեկնել բանակը. նախ՝ Թբիլիսի, որտեղ չորսուկես ամիս սովորում է բուժանձնակազմի որակավորման դասընթացներում։ 1943 թվականի դեկտեմբերին նրան տրվում է բժշկական ծառայության ավագ լեյտենանտի կոչում։
1944 թվականի մայիսին մեկնել է ռազմաճակատ։ Մինչև հուլիսի 2-ը Ուկրաինական ռազմաճակատի № 743 վիրաբուժական դաշտային շարժական հոսպիտալում եղել է օրդինատոր։ Այնուհետև նշանակվել է 15-րդ բուժուժեղացված վաշտի բժիշկ։
1945 թվականի փետրվարին հիվանդության պատճառով ազատվել է զինվորական ծառայությունից։ Երկար ժամանակ փորձել է բուժվել սանատորիաներում։


== Ծանոթագրություններ ==
Վարլաամ Չերնյավսկի

Վարլաամ Չերնյավսկի (ռուս.՝ Варлаам Чернявский, մարտի 12, 1819(1819-03-12), Կոբոլչին, Սոկիրյանիի շրջան, Չեռնովցիի մարզ, Ուկրաինա - հունիսի 2, 1889(1889-06-02)), (եպիսկոպոս Վարլաամ, աշխարհիկ կյանքում` Վասիլի Չերնյավսկի), Մինսկի և Տուրովի եպիսկոպոս։


== Կենսագրություն ==
Ծնվել է քահանայի ընտանիքում։ Ընտանիքը հարուստ չէր, ինքը`Վասիլին, հիվանդ երեխա էր։
1835 թվականի հոկտեմբերի 5-ին Վասիլին դարձել է Կոբոլչինի եկեղեցու սպասավոր։
1836 թվականի հունվարի 16-ին նա դարձել է Քիշնևի թեմի Գիրժավայի Համբարձման վանք վանական եղբայր։
1841 թվականին Սուրբ Սինոդի հատուկ թույլտվությամբ ընդունվել է կրոնական ուսումնարան։
1845 թվականի սեպտեմբերի 1-ին ընդունվել է Քիշնևի աստվածաբանական ճեմարան։
1848 թվականի ապրիլի 4-ին վանական ուխտ է ընդունել։
Եղել է եպիսկոպոսական տան սպասարկող։
1851 թվականի հունիսի 15-ին ավարտել է ճեմարանական կուրսը, և նույն թվականի նոյեմբերի 14-ին նշանակվել է Ֆրումոշի վանքի վանահայր։
1858 թվականի հունվարի 7-ին ընդունվել է Սանկտ Պետերբուրգի աստվածաբանական ակադեմիա։
1855 թվականի սեպտեմբերի 23-ին ավարտել է ակադեմիան և նույն թվականի նոյեմբերի 6-ին նշանակվել է Եկատերինոսլավի հոգևոր ճեմարանի ուսուցիչ։
1858 թվականի մարտի 13-ին նրան շնորհվել է աստվածաբանության մագիստրոսի կոչում։
1859 թվականի մարտի 23-ից նշանակվել է Եկատերինոսլավի հոգևոր ճեմարանի տեսուչ։
Այդ տարվա սեպտեմբերի 11-ին տեղափոխել է Քիշնևի հոգևոր ճեմարան։ 1860 թվականի ապրիլի 15-ից նշանակվել է Ֆրումոշի Վերափոխման վանքի ավագ քահանա։
1859 թվականի դեկտեմբերի 6-ին ստացել է վարդապետի կոչում։
1862 թվականի հուլիսի 30-ին նշանակվել է Քիշնևի հոգևոր ճեմարանի ռեկտոր։
1875 թվականի փետրվարի 14-ին ձեռնադրվել է Տոտեմսկու եպիսկոպոս, Վոլոգդայի թեմի առաջնորդական փոխանորդ։
1876 թվականի սեպտեմբերի 9-ին նշանակվել է Վիբորգի եպիսկոպոս, Սանկտ Պետերբուրգի թեմի առաջնորդական փոխանորդ։
1880 թվականի հուլիսի 26-ին նշանակվել է Մինսկի և Տուրովի եպիսկոպոս։
Իր ծառայության բոլոր մակարդակներում Վարլաամ եպիսկոպոսը պայծառ հուշեր է թողել։
Եկեղեցական գործունեության հետ մեկտեղ, Վարլաամը զբաղվել է գիտությամբ։
Մահացել է 1889 թվականի մայիսի 21-ին։


== Ծանոթագրություններ ==


== Արտաքին հղումներ ==
Архимандрит из Коболчина(չաշխատող հղում)
Варлаам (Чернявский) // Православная энциклопедия. Т. 6, С. 603
Алексей Мандзяк. Священнический род Чернявських села Коболчин Archived 2022-03-22 at the Wayback Machine. // Сайт «Сокирянщина»
Մանույլինո

Մանույլինո (ռուս.՝ Мануйлино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արամո

Անվան այլ կիրառումների համար տե՛ս՝ Արամո (այլ կիրառումներ)Արամո (լրիվ անունը Արամ Ավրորայի Գևորգյան) (հունվարի 24, 1968(1968-01-24), Երևան, Հայկական ԽՍՀ, ԽՍՀՄ), հայ երգիչ, դերասան, թմբկահար։ Հայաստանի Հանրապետության վաստակավոր արտիստ (2011)։
Դերասան Ավրորա (Ավետիք) Գևորգյանի որդին է, երգչուհի Էմմա Պետրոսյանի ամուսինը։


== Կրթություն ==
1985 թ. ավարտել է Երևանի Կրուպսկայայի անվան թիվ 19 միջնակարգ դպրոցը։ Հաճախել է երաժշտական դպրոց, սովորել հարվածային գործիքների բաժնում։ 1985-1989 թթ. սովորել է Երևանի գեղարվեստա-թատերական ինստիտուտի դերասանական բաժնում։


== Ստեղծագործական գործունեությունը ==
Նվագել է «Արևիկ» մանկական համույթում։ 1986-1992 թթ. եղել է Հայաստանի պետական էստրադային նվագախմբի մեներգիչ և թմբկահար, 1993-1997 թթ.՝ Հայաստանի Երգի պետական թատրոնի մենակատար։ 1998 թվականից ծավալում է համերգային գործունեություն հայրենիքում և արտասահմանում։
Խաղացել է թատերական ներկայացումներում և Էդմոնդ Քեոսայանի «Մխիթար սպարապետ», «Ծաղրածուի ժպիտը», Դովլաթյանի «Սողանք», «Մեր բակը», Սալեմի «Վոդկա լիմոն», Ռուդակովի «Գնչուհին» և այլ ֆիլմերում։
2012 թ. նկարահանվել է «Հովիվը», 2013 թ.` «Սպիտակ գառան երազը» և «Стрелок» ֆիլմերում։ Նկարահանվել է նաև «Որոգայթ» և «Աբելի քույրը» սերիալներում։


== Սկավառակագրություն ==
Թողարկել է 4 ձայնասկավառակ, որից 3-ը կնոջ՝ Էմմա Պետրոսյանի հետ համատեղ։


== Պարգևներ և կոչումներ ==
Հայաստանի Հանրապետության վաստակավոր արտիստ (2009)
1989 թ. Յուրմալայի երաժշտական մրցույթում զբաղեցրել է 3-րդ տեղը, արժանացել «Հանդիսատեսի համակրանք» մրցանակին


== Ծանոթագրություններ ==
Սառա Ուեյն Քելիս

Սառա էն Ուեյն Քելիս (անգլ.՝ Sarah Anne Wayne Callies, հունիսի 1, 1977(1977-06-01), La Grange, Կուկ շրջան, Իլինոյս, ԱՄՆ), ամերիկացի հեռուստատեսության և կինոյի դերասանուհի։ Առավել հայտնի է հեռուստատեսային դերերի համար, որոնցից կարելի է առանձնացնել «Փախուստ բանտից» (Սառա Տանկրեդի) և «Քայլող մեռյալները» (Լորի Գրայմս) հեռուստասերիալները։


== Կենսագրություն ==
Ծնվել է որպես Սառա Էն Քելիս (Sarah Anne Callies)՝ Իլինոյս նահանգի Լագրանժ ավանում։ Երբ բոլորել է մեկ տարեկանը, Ուեյն Քելիսի ընտանիքը տեղափոխվել է Հոնոլուլու (Հավայի նահանգ), որտեղ նրա ծնողները աշխատել են որպես Մանոայի հավայան համալսարանի դասախոսներ։ Սառայի պապը որոշում է փոխել թոռան ազգանունը՝ ի պատիվ դերասան Ջոն Ուեյնի։ Սառան չի ցանկանում շարունակել ծնողների գործը և սկսում է հետաքրքրություններ ցուցաբերել դերասանական արվեստի նկատմամբ՝ բազմաթիվ անգամներ մասնակցելով դպրոցական ներկայացումներում։ Ավագ դպրոցն ավարտելուց հետո ընդունվում է Դարտմուտի համալսարան։ Դասերի հետ համատեղ Ուեյն Քելիսը շարունակում է ներգրավվածություն ունենալ թատրոնի հետ: Կրթությունը շարունակում է Դենվերի ազգային թատրոնի կոնսերվատորիայում, որն ավարտում է 2002 թ.-ին։
Քելիսն առաջին անգամ էկրաններին երևում է «Օրենք և կարգուկանոն» (2003) հեռուստասերիալում։ Նույն տարի նկարահանվում է նաև «Գերագույն թագուհիներ», «Դրագնետ» և «Տարզան» հեռուստանովելներում։
2005 - 2009 թվականներին նկարահանվել է լայն հաջողություն վայելած «Փախուստ բանտից» հեռուստասերիալում՝ մարմնավորելով բժշկուհի Սառա Տանկրեդիին։ Ունեցել է էպիզոդիկ դեր «Հաուս» (2010) հեռուստասերիալում։
Մարմնավորել է Լորի Գրայմսին «Քայլող մեռյալները» հեռուստասերիալում՝ մինչև իր կերպարի մահը։


== Անձնական կյանքը ==
2005 թվականի հունիսի 21-ին Քելիսն ամուսնանում է մարտարվեստների ուսուցիչ Ջոն Ուինթերհալթի հետ, ում հետ մտերիմ էր դեռ ուսանողական տարիներից։ 2007 թ.-ի հուլիսին ծնվում է նրանց առաջնեկ դուստրը՝ Կեալա անունով։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Սառա Ուեյն Քելիս - IMDb էջը
Սառա Ուեյն Քելիսի հարցազրույցը theTVaddict.com կայքի հետ
Կոշկավոր կատուն (մուլտֆիլմ, 1938)

«Կոշկավոր կատուն», մուլտիպլիկացիոն ֆիլմ, որը թողարկվել է 1938 թվականին «Սոյուզմուլտֆիլմ» ընկերությունում Վալենտինա և Զինաիդա Բրումբերգների կողմից։ Այն Շառլ Պերոյի հեքիաթի երաժշտական էկրանավորումն է։ Երաժշտության հեղինակը Նիկիտա Բոգոսլովսկին է։


== Սյուժե ==
Եթե խորամանկությամբ թշնամուդ հաղթես, երբեք չես կորչի։
Ջրաղացպանը մահանալուց հետո իր տղաներին ժառանգություն է թողնում։ Ավագին նա թողնում է ջրաղաց, միջնեկին` ավանակ, իսկ փոքրին` կատու։
Խորամանկ կատուն հագնում է տիրոջ երկարաճիտ կոշիկներն ու գլխարկը, վստահ ուղևորվում դեպի թագավորական պալատ և նվերների օգնությամբ իր տիրոջ նկատմամբ հետաքրքրություն արթնացնում։ Նրան կոչում էր մարկիզ Կարաբաս։
Հետաքրքրված միապետի ընտանիքը ուղևորվում է սիրալիր պալատականի մոտ։ Ճանապարհին հնձվորներն ու կանայք, ինչպես նրանց նախապատրաստել էր կատուն, ասում են, որ դաշտերը, որտեղ նրանք աշխատում են, պատկանում են մարկիզ Կարաբասին։ Ջրաղացպանի տղան մտնում է լիճը և կատվի հրահրմամբ ձևացնում, թե խեղդվում է։ Նրան փրկում են, թանկարժեք հագուստ հագցնում, այնուհետև շարունակում իրենց ճանապարհը։ 
Առջևում մնում էր միայն ամրոցը։ Պարզվում է, որ այն մարդակերի բնակավայրն է։ Կատուն խնդրում է իր կախարդության հմտություններով հայտնի հրեշին վերածվել առյուծի, այնուհետև մկան, ինչից հետո նրան հեշտությամբ խեղդում է։ Ժամանած արքայի առջև վեր է խոյանում մարկիզ Կարաբասի՝ իր աղջկա փեսացուի հրաշալի ամրոցը։


== Աշխատակազմ ==
Սցենարիստներ` Ա. Կարպով, Վալենտինա Բրումբերգ, Զինաիդա Բրումբերգ
Ռեժիսորներ` Վալենտինա Բրումբերգ, Զինաիդա Բրումբերգ
Նկարիչներ` Կոնստանտին Մալիշև, Նադեժդա Պրիվալովա, Լիդիա Ռեզցովա, Ֆաինա Եպիֆանովա
Օպերատոր` Կ. Կռիլովա
Կոմպոզիտոր` Նիկիտա Բոգոսլովսկի
Ձայնային օպերատոր` Ս. Ռենսկի


== Տեխնիկական տվյալներ ==
Մուլտֆիլմը սև-սպիտակ է (գունավոր տարբերակը չի պահպանվել), ձայնային։


== Հետաքրքիր փաստեր ==
1968 թվականին Բրումբերգները վերստեղծեցին այս մուլտֆիլմը նոր սերնդի համար. գունավոր «Կոշկավոր կատուն»։
2015 թվականին Գոսֆիլմաֆոնդում բացվեց «Սպիտակ սյուներ» արխիվային կինոյի 19-րդ փառատոնը։Տեղի է ունեցել Բրումբերգ քույրերի «Կոշկավոր կատուն» (1938) երաժշտական ֆիլմի գունավոր տարբերակի երկրորդ պրեմիերան, որը վերականգնել է Նիկոլայ Մայրովը։ Մինչ այդ ֆիլմը հնարավոր էր տեսնել միայն սև-սպիտակ տարբերակով։


== Ծանոթագրություններ ==


== Արտաքին հղումներ ==
«Կոշկավոր կատուն» «Аниматор.ру» կայքում
Բուլղարական բուդնիկ

Բուդնիկ (բուլղար․՝ Бъдник), ծառի և կոճղի բուլղարական անվանումը, որն այրվում է Սուրբ Ծննդյան նախօրեին օջախում։ Բուդնիկը Բուլղարիայում կիրառվող բադնյակներից մեկն է (բոդնյակը նաև այրվում է Բոսնիայում, Սերբիայում, Խորվաթիայում և Չեռնոգորիայում)։ Որպես կանոն ծառը, որից կոճղ են պատրաստում, երիտասարդ և ամուր կաղնի է, որը կտրում են է առավոտյան Սուրբ Ծննդյան նախօրեին։ Ամբողջ նախապատրաստությունն ուղեկցվում է տարբեր ծեսերով, որոնք փոփոխվում են տարածաշրջանից տարածաշրջան։ Հաշվի առնելով այն, որ Բուլղարիայի ուղղափառ եկեղեցին 1968 թվականից սկսում է օգտագործել նոր Հուլիան օրացույցը, բուդնիկը այրելու ավանդույթը տեղի է ունենում դեկտեմբերի 24-ին։


== Ծագումնաբանություն ==
«Բուդնիկը» ծագում է բուլղարական «բուդեշտեից» (ապագա), իսկ ավանդույթի անունը կապված է տան և ընտանիքի երջանիկ ապագայի ակնկալիքի հետ։ Բառը նման է սերբական բադնյակին, որը մոտ էզվարթանալ բառին։


== Նախապատրաստություն ==

Հատուկ կարևոր դեր է խաղում Սուրբ Ծննդյան տոնակատարության նախապատրաստումը Բուլղարիայում։ Ավանդույթի համաձայն ընտանիքի որդին հագնում է լավագույն հագուստները և գնում է կտրելու կաղնին, ծփին կամ տանձենին, ինչն էլ միասնաբար կոչվում է բուդնիկ։ Նախքան ծառ կտրելը, մարդը աղոթք է ասում մեղքերի ներման համար, և կտրելով ծառը և սղոցելով կոճղը, տանում է այն աջ ուսի վրա այնպես, որ այն չդիպչi գետնին։ Որոշ շրջաններում, վերադառնալիս, մարդը երեք անգամ հարցնում է. «Դուք գովաբանու՞մ եք Երիտասարդ Տիրոջը» (բուլղար․՝ Славите ли Млада Бога?), որին նրան պատասխանում են. «Գովաբանում ենք, գովաբանում ենք, բարի գալուստ» (բուլղար․՝ Славим, славим, добре си ни дошъл!): Դրանից հետո բուդնիկի մի ծայրին կողմում անցք է բացվում, որի մեջ լցվում է գինուց, յուղից և խունկից պատրաստված մյուռոն։ Անցքը կնքում են, ապա գերանը փաթաթում են սպիտակ սփռոցով, այնուհետև այրում օջախում։
Ամբողջ ընտանիքը հավաքվում է, նայելով, թե ինչպես է այրվում գերանը, և այնուհետև աղոթում է, որ առաջիկա տարում ընտանիքը հարստություն, երջանկություն, սեր և հաջողություն ունենա։ գերանն այրվում է Սուրբ Ծննդյան օրվա ընթացքում, և  ընտանիք այցելած առաջին հյուրը անպայման կրակխառնիչով կամ ճյուղով խփում է գերանին, որպեսզի կայծերը թռչեն՝ սա երջանկության ու բարգավաճման խորհրդանիշ է։ Ենթադրվում է, որ քանւ դեռ գերանն այրվում է, կողքին կանգնած մարդիկ կարող են պահել ցանկություն, որը կատարվելու է. նրա կողքին կանգնած մարդիկ նաև կարող են բուժվել որոշ հիվանդություններից։ Գերանը պետք է ամբողջ գիշերն այրվի. բուլղարները կրակն ու ջերմությունը խորհրդանշում են Հիսուս Քրիստոսի գալուստն այս աշխարհ, երախտագիտություն Աստվածամորը և ընտանիքի բոլոր նախնիներին, որոնք այս պահին հայտնվում են ընտանիքի կողքին (ըստ որոշ շրջանների հավատալիքների)։ Հրդեհը հանգցնում են հաջորդ առավոտյան Սուրբ ծնունդից հետո՝ գինով, չայրված մնացորդներից կարելի է պատրաստել խաչեր, բայց սովորաբար գերանի մնացորդները տարածում են դաշտի կամ այգիների վրա, որպեսզի ապահովելեն բերքը։


== Ծանոթագրություններ ==


== Արտաքին հղումներ ==
Будни Вечер (բուլղ.)
Ալթենայմ

Ալթենայմ (ֆր.՝ Altenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 210 մարդ, բնակչության խտությունը` 77.49 մարդ/կմ²։ Բնակավայրը զբաղեցնում է 2.71 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 26 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 147 աշխատունակ (15-64 տարեկան) բնակիչ, որոնցից ակտիվ էին 103-ը, իսկ ոչ ակտիվները` 44։ Ակտիվության ցուցանիշը կազմում է 70,1 %։ 103 աշխատունակ մարդկանցից աշխատել է 100 անձ (56 տղամարդ և 44 կին)։ Գործազուրկ են եղել 3 անձ (1 տղամարդ և 2 կին)։ 44 անաշխատունակներից 16-ը եղել են աշակերտներ կամ ուսանողներ, 17-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոնտոպոլի դի Սաբինա

Մոնտոպոլի դի Սաբինա (իտալերեն՝ Montopoli di Sabina), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 4136 մարդ (2008 թվականին), խտություննը կազմում է 110 մարդ/կմ²։ Տարածքը կազմում է 31 կմ²։ Փոստային ինդեքս՝ 2034։ Հեռախոսսյին կոդ՝ 0765։


== Ժողովրդագրություն ==


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ  Archived 2009-12-07 at the Wayback Machine.
Նամակ (մուլտֆիլմ)

Նամակ (ռուս.՝ Письмо), տիկնիկային մուլտիպլիկացիոն ֆիլմ, որը նկարահանել է Ռոման Կաչանովը 1970 թվականին, «Սոյուզմուլտֆիլմ» ստուդիայում։ Քնարական մուլտֆիլմը նվիրված է հոր հանդեպ ունեցած որդու հուզիչ զգացմունքներին. հայրը հեռավոր նավարկությունների նավապետ է։
Ֆիլմն այլաբանական ձևով պատմում է առանց հոր երեխայի մենակության մասին։ Մուլտֆիլմը նրա փորձի մասին է և այն մասին, թե ինչպես է նա տեսնում մեծահասակների աշխարհը։
Հեղինակային ոճով ֆիլմը մոտ է Ռոման Կաչանովի դասական դարձած «Ձեռնոց» մուլտֆիլմին և, ինչ-որ իմաստով, դրա գաղափարական շարունակությունն է։ Ռոման Կաչանովն այս ֆիլմում աշխատելու է հրավիրել նախորդ` «Ձեռնոց» մուլտֆիլմի հեղինակ Ժաննա Վիտենզոնին, ինչպես նաև փաստացիորեն կրկնում է նախորդ մուլտֆիլմի նկարահանող խմբի կազմը։ 


== Սյուժե ==
«Նամակ» մուլտֆիլմը քաղաքային հեքիաթ է, որը պատմում է տղայի և նրա մոր մասին. վերջիններս նամակ են սպասում ռազմական նավաստի հայրիկից։ Ֆիլմի սկզբում փոստատարն այդ ընտանիքին նամակ է բերում հայրիկից։ Բայց դրանից հետո սկսվում են սպասման երկար օրեր և ժամեր  սակայն փոստատարն այդպես էլ չի գալիս։ Գալիս են սանտեխնիկը և գազի սպասարկման աշխատակիցը, սակայն փոստատարը չի գալիս։ Մայրիկը և տղան շատ են կարոտում հայրիկին. մայրիկը նյարդայնանում է։ Մի աշնանային անձրևոտ օր մայրիկը մենակ է թողնում տղային տանը և գնում, իսկ տղան դնում է իր հոր` կապիտանի գլխարկը և դուրս գնում է պատշգամբ։ Պատշգամբը, ինչպես թռչող նավ, թռչում է քաղաքով, իսկ տղան այն ղեկավարում է ինչպես իսկական կապիտան։ Տղան տեսնում է մայրիկին, որը կանգնած է ափին և նայում է դեպի հեռուն` ծովին։ Տղան մայրիկին նստեցնում է իր նավ-պատշգամբում, և նրանք միասին անձրևի և քամու միջով գնում են ուղիղ դեպի տուն։ Եվ երբ նրանք հանգրվանում են իրենց տան պատին և ներս են մտնում, դռան զանգը տալիս է փոստատարը և նոր նամակ է տալիս հորից։


== Ծանոթագրություններ ==
Գավառ (լեռ)

Անվան այլ կիրառումների համար տե՛ս՝ Գավառ (այլ կիրառումներ)Գավառ, լեռ Հայաստանի Գեղարքունիքի մարզում, Սևանա լճի ավազանում, Գավառ քաղաքից հյուսիս։ Հրաբխային է։ Բարձրությունը՝ 2502 մետր։


== Ծանոթագրություններ ==
Բարբինգ

Բարբինգ  (գերմ.՝  Barbing), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 4981 մարդ (դեկտեմբերի 31, 2010 թվական)։ Զբաղեցնում է 30, 51 կմ² մակերես տարածք։ Պաշտոնական կոդ՝ 09 3 75 117։


== Ծանոթագրություններ ==


== Արտաքին հղումներ ==
Պաշտոնական կայք
Նոր Կյանքի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Նոր Կյանք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կոնգո (լեզու)

Կոնգո (կիկոնգո), Կոնգո ազգի լեզուն, որը պատկանում է բենուե-կոնգոլեզյան լեզվաընտանիքի  բանտու լեզուների ցանկին։ Լեզվի կրողները հիմնականում ապրում են Անգոլայի, Կոնգոյի Հանրապետության և Կոնգոյի Դեմոկրատական Հանրապետության արևադարձային անտարներում։
Կոնգոն 7 միլիոն մարդկանց համար հանդիսանում է մայրենի լեզու։ 
Կոնգոն Կոնգոյի Դեմոկրատական Հանրապետության 4 պետական լեզուներից մեկն է։


== Կիտուբա ==
Կոնգո լեզվի հիման վրա ստեղծվել է Կիտուբա լեզուն, որը տարածված է Կոնգո լեզվի արեալից դուրս։


== Պատմություն ==
Թեև կոնգո լեզվով Աստվածաշնչի թարգմանությունը կատարվել է 1905 թվականին, այն համարվում է բանտու լեզուներից առաջինը, որտեղ օգտագործվում է լատինատառ գիր։
Առաջին կատեխիզիսը գրվել է 1557 թվականին կոնգոյում ծնված պորտուգալացի Դիեգո Գոմեսի կողմից։ 1624 թվականին պորտուգալացի Մատեուշ Կարդոզոն խմբագրել և թարգմանել է Մարկոշո Ժորժի կատեխիզիսը: 
Առաջին բառարանը ստեղծվել է  1648 թ., և նախատեսված է եղել  միսիոներների օգտագործման համար։ Գլխավոր հեղինակը եղել է քահանա Մանուել Ռեբոռեդուն։  Բառարանը պարունակում է շուրջ 10 000 բառ.


== Տես նաև ==
Կիտուբա


== Գրականություն ==
Carter Hazel. Syntax and tone in Kongo. L., 1973.
Daeleman J. Morfologie van naamwoord en werkwoord in het Kongo (Ntandu) met ontleding van het foneemsysteem. Leuven, 1966.
Dereau L. Cours de Kikongo. Namur, 1955.
Hochegger H. Grammaire du kikongo. 1981.
Ndonga, Mfuwa. Systématique grammaticale du kisikongo (Angola). Paris: INALCO, 1995. 504 p.
Samba, Philippe. The system of tone in Kikongo. Lancaster: University of Lancaster, 1989. 381 p. (PhD)


== Հղումներ ==
Կոնգոն Ethnologue կայքում
Ֆելիքսզե

Ֆելիքսզե (իսպ.՝ Felixsee), կոմունա Գերմանիայում, մտնում է Բրանդենբուրգ երկրամասի մեջ։ Ինչպես նաև Շպրե Նեյսեի մի մասն է կազմում։ Տարածքը կազմում է 35,41 կմ2։ Բնակչությունը` 2210 մարդ (2010 թվականի տվյալներով)։ Պաշտոնական կոդ  12 0 71 074։
Պաշտոնական լեզուներն են գերմաներենն ու սորբիան լեզուն։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2012-08-06 at the Wayback Machine.
Իվախովո (գյուղ, Սմոլենսկի շրջան)

Իվախովո (ռուս.՝ Ивахово), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիտրոնաթիթեռ ասպազիա

Կիտրոնաթիթեռ ասպազիա (լատ.՝ Gonepteryx aspasia), սպիտակաթիթեռների (Pieridae) ընտանիքի մեջ մտնող Gonepteryx ցեղի ցերեկային թիթեռ։


== Բնութագիր ==

Արուների առջևի թևերի բացվածքը 26-33 մմ է, էգերինը՝ 24,5-33 մմ։ Առջևի թևերի գագաթը խիստ ձգված է։ Արուների թևերը վերևից տարբերվում են գույնով՝ առջևի թևերի մեծ մասը վառ դեղին է, իսկ նրանց արտաքին մասը և հետին թևերը դժգույն դեղին են։ Էգի թևերի վերին կողմը՝ սպիտակականաչավուն է։ Թևերի սկավառակաձև բծերը մանր են, ունեն կետերի տեսք (նրանց տրամագիծը հետին թևերի վրա կազմում է մոտ 1 մմ), գույնը նարնջակարմրավուն է։


== Դասակարգում ==
Նախկինում կիտրոնաթիթեռ ասպազիային և մոտ դասակարգային միավորներին դիտարկում էին որպես Հիմալայան լեռներից նկարագրված կիտրոնաթիթեռ մախագուրուի ենթատեսակներ՝ G. mahaguru (Gistel, 1857):


== Արեալ ==
Ռուսաստանի հեռավոր արևելյան մայրցամաքային մասի հարավ և Չինաստանի ու Հյուսիսային Կորեայի սահմանակից տարածքներ։


== Կենսաբանություն ==
Բնակվում են հովտային և ցածր լեռնային լայնատերև անտառներում։ Թիթեռները թռչում են անտառների թեքություններով, անտառային ճանապարհներով և արահետներով։ Թիթեռների թռիչքը տևում է հունիսի վերջին օրերից մինչև հոկտեմբեր։ Ձմեռած թիթեռները թռչում են ապրիլի կեսերից մինչև մայիս։ Վաղ տաք գարուններով տարիներին սկսվում է դեռևս մարտի կեսերից/վերջերից։ Ուշացած գարունով տարում թռիչքն ավարտվում է մայիսի երրորդ տասնօրյակին կամ հունիսի սկզբին։ Թիթեռները ձմեռելուց հետո ունենում են թռիչքին պատրաստվող տեսք, իսկ նրանց թևերը ծածկված են լինում տարբեր չափսերի բազմաթիվ մուգ բծերով։
Թրթուրները զարգանում են դաուրյան դժնիկի (Rhamnus davurica) և ուսսուրյան դժնիկի (Rhamnus ussuriensis) վրա։ Հարսնյակավորումը կատարվում է հունիսի միջնահատվածում և վերջում։


== Ծանոթագրություններ ==
Կլաս (խաղ)

Կլաս՝  հնից եկած մանկական խաղ, որը տարածում ունի ամբողջ աշխարհում, ներառյալ Հայաստանը։ Այն խաղում են, որպես կանոն, ասֆալտին կավիճով գծված քառակուսիների վրա, որոնք նշվում են թվերով։ 


== Նկարագրություն ==

Խաղացողները՝ մի ոտքի վրա ցատկելով, առանց ցատկերի քանակի սահմանափակումների, ոտքով քառակուսիից մյուս քառակուսի են հրում «քարը»՝ փորձելով չկպնել քարով գծին և ոտքով չկանգնել գծի վրա։ Շատ փոքր երեխաներին թույլատրվում է ցատկել երկու ոտքի վրա։ Գոյություն ունի այս խաղի տեսակ առանց «քարի», երբ քառակուսիները համարակալվում են պատահական ձևով և դրանց մեջ ցատկում են ըստ հաջորդականության՝ 1, 2, 3, ... Խաղի առանձնահատկությունն այս դեպքում կայանում է նրանում, որ պետք է ցատկել կողքից, հետընթացով, մեկ կամ երկու քառակուսի բաց թողնելով և արգելվում է ցատկոտել քառակուսիում ՝ հարմարվելով հաջորդ ցատկին։ Եթե խաղացողը հասնում է պայմանավորված մակարդակի առանց գծի վրա կանգնելու կամ հավասարակշռությունը կորցնելու, ապա նա՝ մեջքով կանգնելով, նետում է քարը և նշում որպես «տուն» այն քառակուսին, որտեղ ընկնում է քարը։ Այնուհետև նա կարող է այդ քառակուսում կանգնել երկու ոտքով, մինչդեռ մնացած բոլոր խաղացողները պետք է ցատկեն դրա վրայից։ Խաղն ավարտվում է այն ժամանակ, երբ բոլոր քառակուսիները նշվում են, և հաղթող է ճանաչվում այն խաղացողը, ով «տնավորվում է» առավելագույն քառակուսիների մեջ։


== Պատմություն ==
Կլաս խաղի հայրենիքը համարվում է նախապատմական Հնդկաստանը 1100-350 մ.թ.ա.: Այն նաև նշված է Բուդդայի կողմից արգելված խաղերի ցուցակում։ Հայտնի է, որ կլաս են խաղացել հռոմեացի երեխաները։ Խաղի առաջին գրանցված հիշատակումները անգլալեզու աշխարհում թվագրվում են տասնյոթերորդ դարի վերջով, սովորաբար «սկոտչ-հոփ» կամ «սկոտչ-հոփեր (ներ)» ("scotch-hop", "scotch-hopper(s)") անվամբ։ «Խաղերի գիրք» ձեռագիրը, որը կազմվել է 1635-ից 1672 թվականներին Ֆրենսիս Ուիլըբի (Francis Willughby)՝ անգլիացի բնագետ և ճանապարհորդի կողմից, հիշատակում է «Կլասը» (Scotch Hopper): «Խաղը խաղում են սալիկի կամ կապարի մի փոքրիկ կտորով, գծած հատակի վրա կամ քառակուսիների բաժանված ցանկացած վայրում»։ 1677 թվականի «Խեղճ Ռոբին» ալմանախում խաղը կոչվում է «Կլաս խաղացողներ» (Scotch-hoppers): Գրառման մեջ նշվում է. «Ժամանակն է, որ դպրոցականները պետք է խաղան կլաս»։ «Խեղճ Ռոբինի» 1707 հրատարակությունը պարունակում է հետևյալ արտահայտությունը. «Փաստաբաններն ու բժիշկները անելիք չունեն այս ամսվա ընթացքում, այնպես որ նրանք կարող են (եթե ցանկանան) կլաս խաղալ»։ 1828 թվականի Նոա Ուեբսթերի (Noah Webster) «Անգլերեն լեզվի ամերիկյան բառարանը» նույնպես անվանեց այդ խաղը «Scotch-hopper»` խաղ, որում տղաները ցատկում են գետնին նկարած գծերի վրայով»։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
How to play Hopscotch – Ինչպես կլաս խաղալ ՅուԹյուբում
Կլաս խաղը Պուերտո Ռիկոյում ՅուԹյուբում
«Հարլեմ (Նյու Յորք) կլաս» տեսահոլովակը  Archived 2020-08-18 at the Wayback Machine.
(2087) Կոչերա

(2087) Կոչերա (անգլ.՝ Kochera), աստերոիդ աստերոիդների հիմնական գոտում։ Հայտնաբերվել է 1975 թվականի դեկտեմբերի 28-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,205633 ա. մ., առավելագույնը մոտենում է 2,0782 ա. մ. հեռավորության վրա և հեռանում 2,3331 ա. մ.։ Արեգակի շուրջ մեկ ամբողջական պտույտ է կատարում 1196,46 երկրային օրվա ընթացքում, իր ուղեծրով շարժվելով միջինում 0,300888 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2087) Կոչերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծուղակ (ֆիլմ, 1966)

Անվան այլ կիրառումների համար տե՛ս՝ Ծուղակ (այլ կիրառումներ)«Ծուղակ» (ռուս.՝ «Западня»), խորհրդային կարճամետրաժ ռազմական ֆիլմ, որը նկարահանել է ռեժիսոր Լեոնիդ Մարտինյուկը Վասիլ Բիկովի համանուն վեպի հիման վրա։


== Սյուժե ==
Ավտոմատավորների վաշտը առջև խնդիր է դրվել գրավել բարձրությունը։ Դասակներից մեկի հրամանատարը՝ երիտասարդ լեյտենանտ Կլիմչենկոն վիրավորվել է հարձակման ժամանակ և գերի է ընկնում։ Գերմանացիների համար աշխատող Չեռնովն ապարդյուն փորձում են նրան դավաճանության դրդել, որպեսզի նա բարձրախոսով դիմի իր դասակի մարտիկներին՝ կոչ անելով գերի հանձնվել։ Կլիմչենկոն հրաժարվում է, այդ ժամանակ Չերնովը սադրանքի պլան է մշակում։ Լեյտենանտի դաշտային պայուսակից վերցնելով մարտիկների ցուցակը՝ Չեռնովը Կլիմչենկոյի անունից դիմում է նրանց, ապա նրան թողնում է գնալ նրանց մոտ՝ լիակատար վստահությամբ, որ Կլիմչենկոյի վրա պետք է կրակեն իր ընկերները, և դա կարող է խաթարել Կարմիր բանակի մարտական ոգին։ Սակայն վաշտի հրամանատար կապիտան Օռլովեցը, հավատալով լեյտենանտին, թույլ չի տալիս նրան ձերբակալել և ուղարկում է իր դասակի մոտ՝ ղեկավարելու նոր հարձակումը։


== Դերերում ==
Յուրի Կուզմենկով - Կլիմչենկո
Դանիել Նետրեբին - Օռլովեց
Իգոր Կոմարով - Շվարց-Չեռնով
Թադեուշ Կին - Կամինսկի
Վլադիմիր Պոնոչևնի
Զինաիդա Սորոչինսկայա - էպիզոդ


== Նկարահանող խումբ ==
Ռեժիսոր՝ Լեոնիդ Մարտինյուկ
Սցենարի հեղինակներ՝ Վասիլ Բիկով, Լեոնիդ Մարտինյուկ
Օպերատոր՝ Վիտալի Նիկոլաև
Նկարիչ՝ Յուրի Բուլիչև
Կոմպոզիտոր՝ Յուրի Սաուլսկի


== Ծանոթագրություններ ==


== Արտաքին հղումներ ==
Фильмы по произведениям Василя Быкова. Справка. (РИА Новости).
Сяргей Шапран. «Кіно — мастацтва калектыўнае…» Драматычны кінадраматургічны лёс Васіля Быкава. — Дзеяслоў. — № 53. (об истории создания фильма).
Fever (երգ, Դուա Լիպա)

«Fever», երգ, որը ձայնագրել է բրիտանացի երգչուհի Դուա Լիպան ֆրանսիացի երգչուհի Անժելա Վան Լակենի մասնակցությամբ, որը հանդես է գալիս Անժել բեմական անունով։ Թողարկվել է 2020 թվականի հոկտեմբերի 29-ին՝ որպես Դուա Լիպայի վեցերորդ սինգլը «Future Nostalgia» ալբոմի թվային հրատարակությունից։


== Պատմություն ==
Լիպան և Անժելը սկսել են իրենց համագործակցության մասին հայտնել սոցիալական ցանցերում 2020 թվականի հոկտեմբերի 23-ին՝ փոխանակելով էմոձիին ջերմաչափով։ 2020 թվականի հոկտեմբերի 26-ին Լիպան պաշտոնապես հայտարարել է, որ իրենց համատեղ աշխատանքը կոչվելու է «Fever», իսկ թողարկումը նախատեսված է չորս օր հետո։ Երգը նշանավորում է  նրանով, որ ֆրանսիացի երգչուհի Անժելի առաջին անգլալեզու երգն է։ Երգի պրեմիերան կայացել է 2020 թվականի հոկտեմբերի 29-ին՝ Գրինվիչի ժամանակով 23։00-ին։ Երգը ներառվել է Լիպայի «Future Nostalgia» (2020) երկրորդ ստուդիական ալբոմի թվային հրատարակությունում։


== Երաժշտական տեսահոլովակ ==
«Fever» երգի տեսահոլովակը նկարահանվել է Shoreditch-ում՝ East End-ում (Արևելյան Լոնդոն) 2020 թվականի հոկտեմբերի 14-ին ռեստորանում։ Հաջորդ օրը բրիտանական «The Sun» պարբերականը հայտնել է, որ Լիպան «խախտել է» COVID-19 համաճարակի հետ կապված կանոնները, և որ նկարահանման հրապարակ է ժամանել ոստիկանությունը բնակիչների բողոքներից հետո։ Ավելի ուշ Լիպան քննադատել է դա՝ սպառնալով դատի տալ պարբերականին, որի անունը չի նշել։ Ավելի ուշ The Sun-ը Լիպայից պաշտոնապես ներողություն է խնդրել պատճառված վնասի համար։ Նրանք հաստատել են, որ COVID-19-ի ոչ մի կանոն չի խախտվել, և որ ոստիկանությունը կանչվել է դրա հետ կապ չունեցող աղմուկի վերաբերյալ բողոքի պատճառով։


== Ձայնագրության մասնակիցներ ==
Tidal-ի տվյալներով.

Դուա Լիպա - վոկալ
Անժել - վոկալ
Ian Kirkpatrick - պրոդյուսեր, ձայնագրում, ծրագրավորում
Tristan Salvati - լրացուցիչ պրոդյուսեր, վոկալի պրոդյուսեր, լրացուցիչ ծրագրավորում, ձայնագրություն, ստեղնաշարայիններ, պերկուսիա
Josh Gudwin - միքսինգ
Chris Gehringer - մաստերինգ


== Երգացանկ ==


== Հիթ-շքերթներ ==
Illegal chart entered CIS|59

Illegal chart entered Ireland4|36

Illegal chart entered Russia|77


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Fever» (Lyric Video) ՅուԹյուբում
Հացի ծառ

Հացի ծառ կամ արտոկապուս,  բույս, որի հայրենիքը հին աշխարհի արևադարձային շրջաններն են։ Պատկանում է թթազգիների ընտանիքին։ Այն բավականին մեծ ծառ է՝ 18—35 մ բարձրությամբ։ Ունի մեծ ու ընդարձակ ճյուղեր՝ ծածկված կաշենման, ճեղքված խոշոր տերևներով, պտուղները ձվաձև են՝ 10—15 սմ տրամագծով, մոտավորապես դդումի մեծության, որոնք կարճ կոթուններով լինում են ծառի բնի կամ հաստ ճյուղերի վրա։ Խակ ժամանակ պտուղները կանաչ են, հասունանալիս դեղնում են։ Աճում է Հարավ-արևելյան Ասիայի արևադարձային շրջաններում։ Այս ծառի պտուղներից տեղացիները թխում են հատուկ հաց, որը իր որակով չի զիջում սովորական հացին և ունի բուժիչ հատկություններ, քանի որ պարունակում է վիտամիններ (վիտամին B)։ Այն պարունակում է 28 % ածխաջրեր, աղեր։ Մեծ ծառը տարեկան տալիս է 50—100 պտուղ։
Արտաքին տեսքով տարբերվում է սովորական հացենուց։
14–րդ դարում Ցեյլոն այցելած եվրոպացի ճանապարհորդ Ջոն Մարինոն գրում է․


== Պատմություն ==
Օվկիանիայում հացի ծառը մշակում են հնագույն ժամանակներից։ Պտուղները հավաքելուց հետո բնիկներն այն սրածայր փայտով ծակծկում են և մեկ գիշեր թողնում բաց օդում, որպեսզի պտղի մեջ սկսվի խմորումը։ Հաջորդ օրը դասավորում են հատուկ հորերում և ծածկում, որտեղ պտուղները դիմանում են երկար ժամանակ։ Պտղի միջուկը շաղախում են ջրով, ավելացնում կոկոսի յուղ, ապա պատրաստի խմորը թխում վառարանում կամ հատուկ քարերի վրա․ հենց այդ թխվածքն էլ բնիկների հացն է։ Երիտասարդ հացի ծառի կեղևից ստանում են թելեր, որից պատրաստում են գործվածք, հագուստ և կենցաղային այլ իրեր։ Հացի ծառը հրաշալի դեկորատիվ բույս է, նրա վրա ձևավորվում է հսկայական կանաչ սաղարթ, որն առաջացնում է շատ լավ ստվեր և զարդարում արևադարձային երկրների քաղաքների պուրակներն ու այգիները։ Հացի ծառի տերևներով կերակրում են այծերին, իսկ ամուր, գեղեցիկ բնափայտը, օգտագործվում է որպես շինանյութ։ Բնափայտը պարունակում է նաև լատեքս։


== Պտուղը ==
Ունի բաց ոսկեգույն գույն
Երկարությունը՝ մոտավորապես 1 մ
Տրամագիծը՝ մոտավորապես 50 սմՀնդկաստանի ջունգլիներում նույնպես աճում է այդ հացի ծառը։ Դրանցից կտրում են մոտ 20 կգ-անոց պտուղներ։ Այդ պտուղները կտրատում են, եփում, օգտագործում ինչպես հացը։


== Գրականություն ==
Ալբերտ Փարսադանյան, «Գիտելիքների շտեմարան», 3-րդ հատոր, էջ 296


== Ծանոթագրություններ ==
Նովիե Չերնիցի

Նովիե Չերնիցի (ռուս.՝ Новые Черницы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոդիգորո

Կոդիգորո (իտալերեն՝ Codigoro), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 12 883 մարդ։ Բնակչության խտությունը՝ 77 մարդ/կմ²։ Զբաղեցնում է 169 կմ² մակերես։ Փոստային ինդեքս՝ 44021։ Հեռախոսային կոդը՝ 0533։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Յանիս Յուբալթս

Յանիս "Magic" Յուբալթս (լատիշերեն՝ Jānis "Magic" Jubalts, օգոստոսի 24, 1974(1974-08-24), Ելգավա, Լատվիական ԽՍՀ, ԽՍՀՄ), լատվիացի երաժիշտ, «Բրեյնսթորմ» (Brainstorm , լատիշերեն՝ Prāta Vetra -«Մտագրոհ») փոփ-ռոք երաժշտախմբի համահիմնադիր և հիմնադրման օրվանից՝ նաև խմբի անդամ։ 1989 թվականից նա այդ երաժշտախմբի կիթառահարն է։ 1990 թվականից 1992 թվականներին եղել է նաև The Metals ռոք երաժշտախմբի անդամ։ «Բրեյնսթորմ»-ը միջազգային ճանաչման է հասել 2000 թվականին, երբ "My Star "  երգի կատարումով երրորդ տեղն է զբաղեցրել Եվրատեսիլի երգի մրցույթի եզրափակիչ փուլում։ Դրան հաջորդել է երաժշտախմբի  կողմից մի շարք երաժշտական ալբոմների, այդ թվում՝ «Արևների միջև» /Among the Suns/ (2000), «Առցանց» /Online/ (2001), «Վաղվանից մի օր առաջ» /A Day Before/ (2003), «Չորս ափ» /Four Shores (2006) ալբոմների թողարկումը, որոնք ավելի են բարձրացրել խմբի միջազգային վարկանիշը։


== Անձնական կյանք ==
Յանիս "Magic" Յուբալթսն ամուսնացած է։ Նրա կինը Դացե Յուբալթեն է։


== Սկավառակագրություն ==
Prāta Vētra («Բրեյնսթորմ»-«Մտագրոհ» երաժշտախմբի կազմում)

1993: Ավելի քան բարձր
1994: Ազատ տեղեր չկան
1996: Վերոնիկա
1997: Հենց այն ամենն է, ինչ ուզում եք
1999: Երկու արևների արանքում
1999-2000: Արևների միջև
2001: Կատուն, որ չէր ուզում դպրոց գնալ
2001: Առցանց
2003: Այն օրերին, երբ օդանավակայանը չափից դուրս հեռու է
2003: Օրը՝ վաղվանից առաջ
2005: Չորս ափ
2006: Չորս ափ
2008: Այնտեղ ինչ-որ բան պետք է որ լինի
2009: ՔԱՅԼ
2010: Տարիներ և վայրկյաններ
2012: Եվս մեկ նատյուրմորտ
2012: Ճայեր՝ տանիքներին


== Ֆիլմագրություն ==
Յանիս Յուբալթսը միաժամանակ առաջին քայլերն է կատարում կինոյում։ 2016 թվականին նա նկարահանվել է "Svingeri" ֆիլմում։ 2019 թվականի սկզբներից նկարահանվում է «Ամեն ինչ՝ նոր» հեռուստատեսային սերիալում, որտեղ հանդես է գալիս հյուրանոցի անվտանգության ծառայության աշխատակցի դերում։


== Ծանոթագրություններ ==


== Արտաքին հղումներ ==
http://www.brainstorm.lv/ Յանիս Յուբալթս. պաշտոնական կայք
Մրոց

Մրոց, պատմվածք, Ակսել Բակունցի՝ 1926 թվականի ստեղծագործություն։


== Տպագրման պատմություն ==
«Մրոց» առաջին անգամ հրապարակվել է 1926 թվականի մայիսի 30-ին,  «Խորհրդային Հայաստան» օրաթերթում, ապա 1927 թվականի «Մթնաձոր» ժողովածուի մեջ։։


== Սյուժե ==
Մրոցը մի յուրահատուկ աշխարհ էր և Մրոցի ձորերով անցնողին թվում էր, թե վեջին սարը իրեն ծանոթ աշխարհի սահմանն էր։ Սարից այն կողմ ընկած էր անմարդաբնակ մի երկիր, որի անտառներում վխտում էին արջերը։ Առաջին հանդիպած մարդն այդ ձորում տարօրինակ էր երևում և ոչ ոք չգիտեր, թե ինչու էր գյուղի անունը Մրոց։ Գուցե տերտերը բազմաթիվ պատմություններ պատմեր Մրոցի մասին, բայց դրանք թեական էին, վաղուց մեռած պառավների ավանդական զրույցներից եկած։ Հավաստի էր միայն այն, որ Մրոցը հնուց ի վեր իր տեղն էր։ Գյուղի տների հաստ պատերին, անտաշ քարերին նայելիս թվում էր՝ անհիշելի ժամանակներից մարդ չի ապրել։ Կողքից այդպես էին մտածում, որովհետև Մրոցը հեռու էր, մոռացված, ճամփան դժվար, ճամփի վրա կանաչ խոտ։ Ժամանակի ընթացքում ոչ ոք չէր եղել, ով շեն կպահեր տները, առվակներն էին դարերի ընթացքում քերել փեշերը, ժայռերը գլորել, մաշել, կարծր քարեր և փորել խոր անդունդներ, ուր կուսական անտառներ կային։ Մրոցն գյուղխորհուրդ ուներ, գլուղխորհրդի նախագահ։ Մրոցը՝ նեղլիկ փողոցներով գյուղ էր, որտեղ ամեն քայլափոխի կհանդիպեիր դարերով կուտակված գոմաղբ, կեղտոտ աղբյուրներ, որտեղով անցնում էին կենդանինները և ջուրը պղտորում։ Գյուղի կենտրոնում էր խրճիթ-ընթերցարանը, որը նման էր մարագի, ներսում՝ պատերին, մի քանի պլակատ։ Մրոցում շատ տներ մինչև այժմ էլ տոնում էին մի ուրիշ Նոր տարի, որին Նավասարդ էին ասում։ Մեծ իրադարձություն էր Մրոցի համար, երբ մի անգամ էլ ձիերի վրա մի մեքենա բերեցին։ Նախագահը կարդաց ստացած գրությունն այն մասին, թե «Ուղարկում ենք մի տրիեր․ առաջարկում ենք նախագահի անմիջական պատասխանատվությամբ հսկել մեքենային՝ ցնոր կարգադրություն»։ Ամբողջ գյուղի համար զարմանք էր մեքենան, քանի որ ոչ ոք մեքենա չէր տեսել։ Նախագահը մոտենում էր բազմությանն և զարմանում, թե ինչու են մարդիկ այդպիսի հետաքրքրությամբ նայում մեքենային՝  կարծես երբեք մեքենա չեն տեսել։ Նախագահին հարցնում են, թե ինչի համար էր մեքենան և նա պատասխանում է, թե հեռու բարեկամներին նամակ ուղարկելու։ երկար ժամանակ Մրոցը խոսում էր մեքենայից,Մրոցի համար զարմանալի էր մեքենա տեսնելը այդ անճանանչ գյուղում Գյուղը երկար կկարծեր, թե մեքենան «ծտի թևով» հեռու հարազատին նամակ հասցնելու համար է, եթե մի օր գյուղ չգար մի գյուղատնտես։ Նա եկել էր գյուղացիներին մեքենայով ցորեն զտել սովորացնելու և մեծ եղավ նրա զարմանքը, երբ ձեռքը ներս տարավ մեքենայից ներս՝ չաշխատելու պատճառն իմանալու, և այնտեղից նամակներ դուրս հանեց։


== Ծանոթագրություններ ==
Պիետրադեֆուզի

Պիետրադեֆուզի (իտալերեն՝ Pietradefusi), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 2551 մարդ, բնակչության խտությունը կազմում է 283 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 83030, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
Հյուսիսային տարածաշրջան (Բրազիլիա)

Հյուսիսային տարածաշրջան (պորտ.՝ Distrito Federal), վարչա-վիճակագրական տարածաշրջան Բրազիլիայում։
Բնակչությունը տարածաշրջանում կազմում է 18 182 253 մարդ (2018 թվականի դրությամբ)։ Զբաղեցնում է 3 853 676.95 կմ² տարածք, դա կազմում է երկրի տարածքի մոտ 45,25%։ Բնակչության խտությունը կազմում է 3,77 մարդ/կմ²։


== Տարածաշրջանի կազմ ==
Տարածաշրջանի կազմի մեջ են մտնում հետևյալ նահանգները՝

Ակրի
Ամազոնաս
Ամապա
Պարա
Ռոդոնիա
Ռորայմա
Տոկանտինս


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ղարաթագլա

Ղարաթագլա (վրաց.՝ ყარათაქლა), Գյուղ Վրաստանում, մտնում է Գարդաբանի մունիցիպալիտետի կազմի մեջ։ Գյուղը գտնվում է Վրաստանի հարավ-արևելքում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 2936 մարդ։ Բնակչության ճնշող մեծամասնությունը ադրբեջանցիներ են։


== Ծանոթագրություններ ==
Բեզլյուդովկա

Բեզլյուդովկա (ուկրաիներեն՝ Безлюдівка), քաղաքատիպ ավան Ուկրաինայի Խարկովի մարզի Խարկովի շրջանում։ Հիմնադրվել է 1681 թվականին։
2001 թվականի տվյալներով Բեզլյուդովկա քաղաքատիպ ավանում բնակվում էր 9 693 մարդ։ Բնակավայրը զբաղեցնում է 7,7 կմ² տարածք։ Բնակչության խտությունը կազմում էր 1258,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մարկ Լանդին

Մարկ Լանդին  (գերմ.՝ Mark Landin), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 1099 (ըստ 2010 թվականի դեկտեմբերի 31-ի)։ Տարածքը կազմում է 44,52 կմ²։ Փոստային ինդեքս՝ 12 0 72 386։


== Ծանոթագրություններ ==


== Արտաքին հղումներ ==
Պաշտոնական էջ
Սուրբ Գևորգ եկեղեցի (Չերկեսկ)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Չերկեսկի Սուրբ Գևորգ եկեղեցի (ռուս.՝ Церковь Святого Георгия), Հայաստանյայց Առաքելական Սուրբ Եկեղեցու վանք Ռուսաստանի Կարաչայ-Չերքեզիայի հանրապետության Չերկեսկ քաղաքում։


== Պատմություն ==
2005 թվականին Չերկեսկի հայ համայնքը հանդես է եկել այնտեղ եկեղեցի կառուցելու նախաձեռնությամբ։ Քաղաքի իշխանություններից ստացվել է թույլտվություն։ Վանքի կառուցման համար անհրաժեշտ գումարը հավաքվել է տեղի հայերի նվիրատվություններով։ Եկեղեցու շինարարության գործին ակտիվ մասնակցություն են ունեցել նաև տեղի հայ համայնքի աաջնորդները՝ Վասիլի Ալավերդովը («Մասիս» միության նախագահ և Կարաչայ-Չերքեզիայի հանրապետության հասարակական պալատի անդամ), Վալերի Մանասյանցը, Շուրիկ Ալավերդովը, Արսեն Հարությունյանը, Նիկոլայ Մուրադովը և Արմեն Ալավերդյանը, որոնք իրականացրել են տարաբնույթ գործունեություն՝ տեղի հայ բնակչության ազգային ինքնագիտակցության ամրապնդման ուղղությամբ։
Եկեղեցու բացումը կայացել է 2008 թվականի հունիսի 18-ին։


== Ծանոթագրություններ ==


== Այլ կիրառումներ ==
Церковь Святого Георгия (Черкесск)
В Карачаево-Черкесии открыта первая армянская церковь
Նովոե Շչերբինո

Նովոե Շչերբինո (ռուս.՝ Новое Щербино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաանյա (այլ կիրառումներ)

Հաանյա անունը կամ տերմինը կարող է վերաբերել հետևյալ հոդվածներին․

Հաանյա - գյուղ Էստոնիայի Վիրումաա նահանգի Հաանյա շրջանում։
Հաանյա - շրջան Էստոնիայի Վիրումաա նահանգում։
Հաանյա - բարձրավայր Էստոնիայի հարավ-արևելքում։
Սուրբ Պետրոսի խաչելությունը (Միքելանջելո)

«Սուրբ Պետրոսի խաչելությունը» (իտալերեն՝ Crocifissione di san Pietro), որմնանկար Վատիկանի առաքելական պալատի Պաոլինա մատուռում։ Միքելանջելոյի վերջին երկու ավարտուն աշխատանքներից մեկը։ Որմնանկարն արվել է Պողոս III պապի պատվերով 1546-1550 թվականների  ընթացքում։ Որմնանկարը տարբերվում է զորեղությամբ, արտահայտչականությամբ և հորինվածքի ներդաշնակությամբ։ Արվեստագետներից շատերն այս նկարը համարում են Միքելանջելոյի արվեստի գլուխգործոց։


== Պատմություն ==
Մատուռի կառուցումը սկսել են 1537 թվականին, իսկ Միքելանջելոյի որմնանկարն սկսելու և ավարտելու ճշգրիտ ժամանակը անհայտ է, այնուամենայնիվ, 1550 թվականին երկու որմնանկարն էլ արդեն պատրաստ են եղել։ Պողոս III պապը մահացել էր մեկ տարի առաջ։ «Սուրբ Պետրոսի խաչելությունը» որմնանկարից բացի՝ Միքելանջելոն մատուռի համար ստեղծել է նաև «Սավուղի դիմումը» որմնանկարը։ Պաոլինա մատուռը երկու որմնանկարների հետ միասին գտնվում է վատիկանյան թանգարաններից դուրս, Հռոմի պապի անձնական տարածքին մոտ։ Ի տարբերություն Սիքստինյան մատուռի և սուրբ Պետրոսի պալատի՝ Պաոլինա մատուռը անմատչելի է զբոսաշրջիկների համար։
Նիդեռլանդներում՝ Հարլեմ քաղաքի Թեյլերի թանգարանում, պահպանվել է «Սուրբ Պետրոսի խաչելության» համար ճարտարապետական էտյուդներով արված մի քանի էսքիզներ պարունակող թուղթը, որի վրա նշումներն արվել են իտալական մատիտով։
Պաոլինա մատուռում որմնանկարներն ավարտելուց հետո Միքելանջելոն համարյա ամբողջությամբ նվիրվեց ճարտարապետությանը և ստեղծեց Սուրբ Պետրոսի տաճարը, Կապիտոլիումը, Պալացցո Ֆարնեզեն, Սանտա Մարիա դելի Անջելի է դեյ Մարտիրին, Սան Ջովանի դեյ Ֆիորենտինին։


== Պատկերասրահ ==

		
		
		


== Ծանոթագրություններ ==


== Գրականություն ==
Гримм Г. Д. Микель-Анджело Буонарроти. — СПб.: «Грядущий день», 1913—1914. Т. 1, Вып. 1—5.
Дживелегов А. К. Микельанджело. 1475—1564. — [М.]: «Мол. гвардия», 1957.
Дажина В. Д. Микеланджело. Рисунок в его творчестве. — М.: Искусство, 1986.
Микеланджело. Жизнь. Творчество [Сб.] / Сост. В. Н. Гращенков. — М.: «Искусство», 1964.
Thode H. Michelangelo und das Ende der Renaissance. Berlin, 1902—1912. Bd. I—III. (անգլ.)
Popp A. Die Medici-Kapelle Michelangelos. Munchen, 1922. (անգլ.)
Tolnay L. de. Michelangelo. Vol. 1—5. Princeton, 1943—1960. (անգլ.)
Weinberger M. Michelangelo the Sculptor. London; N. Y., 1967. Vol. 1—2. (անգլ.)
Hartt F. Michelangelo. The complete Sculptor. N. Y., 1967. (անգլ.)
Heusinger L. Michelangelo. Life and Works. Firenze, 1967. (անգլ.)
Wilde J. Michelangelo. Six Lectures. Oxford, 1978. (անգլ.)
Նովոխուսաինովո

Նովոխուսաինովո (ռուս.՝ Новохусаиново, բաշկիրերեն՝ Яңы Хөсәйен), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրոկլինի

Օրոկլինի (հուն․՝ Ορόκλινη), գյուղ Կիպրոսի Հանրապետության Լառնակայի շրջանում։ Տեղակայված է Լառնակա քաղաքից դեպի հյուսիս-արևելք։


== Բնակչություն ==
Ըստ 2011 թվականի տվյալների գյուղի բնակչությունը կազմել է 6,134։


== Ժողովրդագրություն ==


== Ծանոթագրություններ ==
Զովունի կամավորական ջոկատ

«Զովունի» կամավորական ջոկատ, կազմավորվել է 1989 թվականին Նաիրիի շրջանի Զովունի գյուղում (այժմ՝ ՀՀ Կոտայքի մարզում)։ 1989-1994 թվականներին ջոկատը մասնակցել է ՀՀ Արարատի (Երասխ), Վարդենիսի, Իջևանի (Կիրանց), Նոյեմբերյանի (Բարեկամավան, Ոսկեպար), Կապանի և Արցախի Հանրապետության Մարտակերտի (Վանք, Լենինավան, Վաղուհաս, Չլդրան և այլն), Շահումյանի (Գյուլիստան, Շահումյան), Ֆիզուլիի (Հորադիզ), Զանգելանի շրջանների ինքնապաշտպանական և ազատագրական մարտերին։ Ջոկատի հրամանատարն է եղել Խաչատուր Սիմոնյանը, ով 1998 թվականին պարգևատրվել է արիության մեդալով։ Զոհվել է 2 ազատամարտիկ։


== Ծանոթագրություններ ==
Գլյասե

Գլյասե (ֆր.՝ glacé), սառը սուրճի վրա հիմնված ըմպելիք, պաղպաղակով։ Հիմանական կիրառվող պարագան է ապակե բաժակը։
Հիմնականում ավելացնում ենք պաղպաղակ։ Կարող ենք ավելացվել լիկյոր և ձվի դեղնուց։ Ընդհանուր առմամբ կարող ենք օգտագործել բոլորը։


== Բաղադրություն ==
1 թգ. սուրճ
2 թգ. շաքարավազ
վանիլային պաղպաղակ
հարած սերուցք
ջուր
սառույց


== Պատրաստման եղանակ ==
Սուրճը հարել շաքարավազի հետ, ավելացնելով մի քիչ տաք ջուր։ Բաժակի մեջ դնել պաղպաղակը, այնուհետև սուրճը, հետո սառը ջուրը, սառույցը և զարդարել հարած սերուցքովԿարելի է ավելացնել սուրճ, սառույցով պաղպաղակ, կրեմ, շոկոլադ, վանիլ, միրգՈրպես լրացուցիչ բաղադրիչները կարող ենք օգտագործվել նաև քերած շոկոլադ, քաղցրավենիքի փշրանքները, կոկոս, աղացած դարչին, ընկույզ կամ կակաոյի փոշի


== Պատմություն ==
Ծագման այս խմիչքը հայտնի չէ, բայց կա մի տարբերակ, որ առաջին անգամ այս խմիչքը պատրաստվել է Ավստրիայում


== Ծանոթագրություններ ==